CELEX: 62017TN0462
Language: hu
Date: 2017-07-25 00:00:00
Title: T-462/17. sz. ügy: 2017. július 25-én benyújtott kereset – TO kontra EEA

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/32
            
         2017. július 25-én benyújtott kereset – TO kontra EEA
   (T-462/17. sz. ügy)
   (2017/C 347/41)
   Az eljárás nyelve: francia
   
      Felek
   
   
      Felperes: TO (képviselő: N. Lhoëst ügyvéd)
   
      Alperes: Európai Környezetvédelmi Ügynökség (EEA)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Környezetvédelmi Ügynökség (EEA) 2016. szeptember 22-i, a felperes szerződéses alkalmazotti munkaviszonyát megszüntető határozatát;
            
         
               —
            
            
               semmisítse meg az EEA 2017. április 20-i, a felperes által 2016. december 21-én benyújtott panaszt elutasító határozatát;
            
         
               —
            
            
               kötelezze az EEA-t, hogy a felperes részére fizessen meg 4 év elmaradt illetmény alapján számított kártérítést, melynek összegéből levonandó a felperes által ezen időszak során igénybe vett munkanélküliségi ellátás;
            
         
               —
            
            
               kötelezze az EEA-t, hogy a felperes részére a koppenhágai bérleti szerződésének idő előtti felmondásával kapcsolatos költségek miatti kártalanítás jogcímén fizessen meg 3 500 eurót, amely összeg adott esetben emelkedhet;
            
         
               —
            
            
               semmisítse meg a felperes 2016 szeptember havi illetményelszámolását, különösen annyiban, amennyiben az nem tartalmazza a 2016. szeptember 22-i illetményt;
            
         
               —
            
            
               kötelezze az EEA-t, hogy 50 000 euró összegű kártérítést fizessen meg a felperes részére a 2016. szeptember 22-i elbocsátó határozatból eredő nem vagyoni kár megtérítéseként;
            
         
               —
            
            
               kötelezze az EEA-t, hogy 5 000 euró összegű kártérítést fizessen meg a felperes részére az Európai Unió tisztviselői személyzeti szabályzata 26. cikkének az EEA általi megsértéséből eredő nem vagyoni kár megtérítéseként;
            
         
               —
            
            
               kötelezze az EEA-t, hogy 10 000 euró összegű kártérítést fizessen meg a felperes részére az EEA által vele szemben a munkaképtelensége során gyakorolt pszichológiai nyomás miatti nem vagyoni kár megtérítéseként;
            
         
               —
            
            
               teljesen mellékesen kötelezze az EEA-t, hogy fizessen meg a felperes részére egy havi felmondási időre járó díjazást és fizessen a felperes alapilletménye egy harmadának megfelelő, az egyéb alkalmazottakra vonatkozó alkalmazási feltételek 84. cikke szerinti rendelkezéseknek megfelelően eltöltött próbaidő hónapjai után számított kártérítést;
            
         
               —
            
            
               az EEA-t kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes nyolc jogalapra hivatkozik.
   
               1.
            
            
               Az első jogalap az egyéb alkalmazottakra vonatkozó alkalmazási feltételek 48. cikke b) pontjának alkalmazhatatlanságán alapul.
            
         
               2.
            
            
               A második jogalap az egyéb alkalmazottakra vonatkozó alkalmazási feltételek 48. cikke b) pontjának és 16. cikke (2) bekezdésének megsértésén alapul.
            
         
               3.
            
            
               A harmadik jogalap az egyéb alkalmazottakra vonatkozó alkalmazási feltételek 48. cikke b) pontját illető hátrányos megkülönböztetés miatti jogellenességi kifogáson alapul.
            
         
               4.
            
            
               A negyedik jogalap a személyzeti szabályzat 26. cikkének megsértésén és a védelemhez való jog megsértésén alapul.
            
         
               5.
            
            
               Az ötödik jogalap a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i európai parlamenti és tanácsi rendelet (HL 2000. L 8., 1. o.; magyar nyelvű különkiadás 13. fejezet, 26. kötet, 103. o.) megsértésén és az Európai Unió Alapjogi Chartája 8. cikkének megsértésén alapul.
            
         
               6.
            
            
               A hatodik jogalap az egyéb alkalmazottakra vonatkozó alkalmazási feltételek 84. cikkének és az Európai Unió Alapjogi Chartája 41. cikkének megsértésén, valamint a gondoskodási kötelezettség megsértésén alapul.
            
         
               7.
            
            
               A hetedik jogalap a nyilvánvaló értékelési hibán alapul.
            
         
               8.
            
            
               A nyolcadik jogalap a hatáskörrel való visszaélésen alapul.